**KEMIJA 9. razred**

**DELO NA DALJAVO ( DOMA ), petek, 8. 5. 2020**

**Encimi**

Eno najpomembnejših vlog med beljakovinami imajo **encimi**. Njihova naloga je, da uravnavajo (katalizirajo) kemijske reakcije v organizmih, zato jih uvrščamo med **biokatalizatorje**. Biokatalizatorji so katalizatorji, ki delujejo v telesu.

Encimov je zelo veliko in imajo različne naloge. Najdemo jih tudi v človeškem telesu, uporabljamo jih v živilski, farmacevtski, kemijski industriji. Snov, na katero encim deluje, imenujemo substrat.

*Shematski prikaz poteka hidrolize saharoze*



**Navodila za učence**

V **učbeniku na str. 104**, si preberi vse o **encimih** in kako **delujejo encimi**. V **DZ** na str. **124., reši nalogi 20 in 21**, pomagaj si z učbenikom. Nato še preveri rešitev.

Kot smo se dogovorili v sredo sem vam pripravila poskus. Navodila za izvedbo poskusa, so priložena.

**Eksperiment**

**PORJAVITEV JABOLČNIH KRHLJEV**

***Cilji:***

Spoznal/-a boš vpliv encimov na porjavitev narezanih jabolk ter vpliv kislin na delovanje teh encimov.

***Potrebščine:***

* 1 jabolko,
* kis za vlaganje,
* limonin sok,
* voda,
* 2 skodelici,
* papirnata brisača

***Navodilo:***

V prvo skodelico nalij kis, v drugo skodelico limonin sok. Jabolko olupiš in narežeš na tri enake kose. En kos jabolka položi na papirnato brisačo - ta kos bo služil za primerjavo. V vsako skodelico za nekaj sekund potopiš po en kos jabolka in jih nato položi na papirnato brisačo. Opazuj barvo kosov jabolk na papirnati brisači.

***Rezultati in ugotovitve***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ALI RAZUMEŠ LASTNOSTI ENCIMOV?**

Razmisli o naslednjem postopku.

Porjavitev jabolk preprečimo tudi tako, da jih za nekaj trenutkov potopimo v vročo vodo.

1. Drži
2. Ne drži